Marco Benassi

**Marco Benassi** (lindur më 8 shtator 1994) është një futbollistë italian i cili luan me klubin italian Torino në Serie A si mesfushor.

## Karriera me klube
### Internazioanle
Lindur në Modena, Benassi filloi karrierën e tij në Serie B te Modena në vitin 2007. Në janar 2011, ai u ble nga Interi dhe u vendos te skuadra e të rinjëve. Pas një gjysëm sezoni me Interin U–17, Benassi u ble nga Interi në një marrëveshje bashkëpronësie për 180.000 €. Benassi ishte pjesë e skuadrave Interit U–18 dhe U–19 në sezonin 2011–12, duke arritur të fitonte kampionatin primavera dhe NextGen Series (Kupa Evropiane e të rinjëve). Më skuadrën U–18, ai luajti në ndeshjet e play–off në kampionat dhe arriti të fitonte kampionatin Berretti.

Benassi u bashkua me skuadrën e parë nga ish trajneri i tij te Primavera Andrea Stramaccioni, duke fituar edhe Trofeun TIM. Benassi gjithashtu ishte njëri nga 25 lojtarët që u zgjodhën për të luatjur në Ligën e Europës. Në tetor 2012, Benassi firmosi një kontratë të re pesë-vjeçare.

Ai bëri debutimin e tij me skuadrën e parë më 22 nëntor kundër Rubin Kazan në ndeshjen e fazës së grupeve të Ligës së Europës, ai luajti si titullar me shumë lojtar të rinjë me Interin që humbi me rezultatin 3–0. Më 12 janar 2013, ai bëri debutimin e tij në Serie A në fitoren 2–0 të Interit në San Siro kundër Pescarës, ai luajti si startues. Më 21 shkurt, Benassi shënoi golin e tij të parë me skuadrën e parë në fitoren 0–3 kundër CFR Cluj në ndeshjen e parë e raundit të 16 të Ligës së Europës. Ai e mbylli sezonin e parë si profesionist me Interin duke luajtur 13 ndeshje të të gjithë kompedicionet dhe duke shënuar një gol.

### Livorno
Më 9 korrik 2013, Benassi u huazua zyrtarisht te Livorno për një sezon, duke zgjedhur numrin 24. Ai debutoi më 17 gusht në humbjen 1–0 kundër Sienës në kupë.  Ai shënoi golin e parë në elitën e futbollit italian më 26 janar 2014 kundër Sassuolos, para se të shënonte dhe të dytin kundër Bolonjës më 16 mars.

### Fiorentina
Më 9 gusht 2017, Fiorentina njoftoi transferimin e Benassit, i cili firmosi një kontratë pesë-vjeçare. Goli i tij i parë i sezonit erdhi në fitoren 3–0 kundër Beneventos në transfertë. Ai e mbylli sezonin e parë në Firence me 35 ndeshje dhe 5 gola.

Më 26 gusht 2018, në ndeshjen e javës së dytë të kampionatit për sezonin 2018–19, Benassi shënoi dopietën e tij të parë në Serie A në fitoren 6–1 kundër Chievos. Ky ishte sezoni i tij në i mirë në aspektin personal, duke shënuar 7 gola në kampionat dhe 2 në kupë.

Pavarësisht se kishte luajtur si titullar në dy sezonet e para, Benassi e humbi vendin e titullarit në sezonin 2019–20. Megjithatë, më 3 dhjetor ai ishte vendimtar me një dopietë në fitoren kundër Cittadellës, kurse goli i vetëm në Serie A erdhi në barazimin 1–1 kundër Bolonjës më 6 janar.

Më 12 shtator 2020, Benassi u huazua te Hellas Verona për një sezon me të mundësi blerje. Megjithatë, ky sezon u kushtëzua nga dëmtimet e shumta, duke bërë që ai të mos luante asnjë ndeshje për klubin. Ai u thirr në ekip vetëm një ndeshje, kundër Genoas në kampionat më 20 shkurt 2021.

Benassi u rikthye te Fiorentina në verën e vitit 2021, duke firmosur një kontratë të re tre-vjeçare. Ai e nisi sezonin e ri duke luajtur si mbrojtës i djathtë nën drejtimin e trajnerit të Vincenzo Italiano. Ai u aktivizua në tetë ndeshje gjatë pjesës së parë të sezonit, para se të huazohej te Empoli për gjysmën e dytë të sezonit.

Benassi u rikthye sërisht te Fiorentina, duke luajtur vetëm tre ndeshje në pjesën e parë të sezonit 2022–23, përfshirë edhe një ndeshje në Ligën e Konferencave kundër Twentes. Pas kësaj, ai u la jashtë listës së lojtarëve për kampionatin dhe Ligën e Konferencave.

Më 19 janar 2023, ai u huazua te Cremoneses deri në fund të sezonit. Atje, ai e filloi të luante si titullar sërisht, duke u aktivizuar në 15 ndeshje në Serie B dhe 2 në kupë. Pas rikthimit te Fiorentina, ai u njoftua nga trajneri Vincenzo Italiano se ai nuk ishte në planet e tij. Më 1 shtator 2023, Benassi ndërpreu kontratën e tij me Fiorentinën, duke u bërë lojtar i lirë.

## Karriera ndërkombëtare
Ai ka luajtur për kombëtaret U–18, U–19 dhe U–21, ai luajti me Italinë U–18 në të tre ndeshjet kualifikuese të UEFA Euro U–21 2013.

## Stili i lojës 
Ai është një mesfushor i talentuar me aftësi në ndërhyrje dhe me një vizion të mirë në lojë.

## Trofe 
; **Inter**
* Kampionati Primavera : 2011–12
* NextGen Series: 2011–12

## Referime 
## Lidhje të jashtme
* FIGC  
*Statistikat tek Inter.it